”ola parabéns pa nhos pagina mi é seguidor e nta companha smp.. hoje mi ki dissidi skrebi kulker kz e nkria pa nhos publikaba mi el fvr … nkria fikaba anonima…obgd bom trabadju….
Ami é joven,…!
Nha voz sta grita pa futuru, nkre mundansa rumu a kabu verdi midjor.
Na tempu di eleison tudu partidu pa prometi mundus e fundus pa povu e nos koitadu nos nu ta kredita.
Nsta ben disabafa pamodi bes k era inisiu di anu letivu un nha kolega ta disistia pamodi es ka dadu bolsa ses pais ka tinha minimu kondison e ken ki atxa bolsa ten mas kondison k ken k ka dadu. Ou seja nka sabi k kriterius kes usa pa atribui bolsas di studus.
Populason di kabu verdi maioria é joven otus k 12º otus linsesiadus otu mestradus… Mas maioria DISIMPREGADO…na tudu ilha. Ami sima nos tudu k sta studa o kaba di studa nu ka kre xinta na kasa,…ago modi ke pusivel si kondisons e postus di trabadjus ka tem e ka sta kriadu?
Zonas rural ta sufri k meios e alternativas di sobrevivensia…baragens dja konstruidu sin strada també…mas e si txuba ka txobi mo nu ta fazi?
Nu ten divida publika k dja ronda mas di 100% mas grandi k pib, FMI dja ben 1 bes dja alerta governu, inda es ta fla ma divida é sustentavel?ago nta prugunta di ki manera,? Relenbrando ki na inisu di krisi internacional governu fla ma CV ka ta ser afetadu e nen ma nu ka ta xinti krisi…
Tem akordu di peska kes sina ku U.E. Pior kz kes fazi es ta ben piska na nos mar sen kontrol es ta leba tonelada e mas tonelada di pexi inklusivi nos atun…pes ba bendi mas karu e ganha, kuandu ao inves es podia negosiaba enpresas si konservas ou brakus ou mesmu kais e portus…
Ten akordu di mobilidadi tmb k U.E. Ki kata sirbi pa nadamaioria di kabuverdianus ka sabi é kz…akordu ta resumi na fasilita vistu en troka td klandestinus k pasa pa CV k ba Europa ki pegadu inves di ba ses pais ta mandadu CV…pois é …akordu es ki maioria di studantis ku altus media ku futuru brilhanti ka podu vistu pa Portugal.
Tem imigrantis subretudu na Europa ki sta vivi ao Deus dará… Na França e na Portugal é um lastima…bu ta dexa bu sidadon sufri na pais di alguen,.. Imigrantis tudu dia ta reklama di servisus na embaxadas na td 2 pais ki mesti midjora.
Ten nivel di INseguransa ki sta aumenta tudu dia na pais ou seja nu ka sta livri mas…
Salariu minimu es nega subi es poi 11 mil e gosi es sta prometi 15 o 16 pmd kes ka poba antis?
Tem maio la sin pertu santiago ma mas lonji k dili k merka…mas di 2 mes sen barku sen avion sen kumida sen nada…kais/portu undel? Si ten finansiamentu di BAD undel? Pamo ki ka konstruidu antis… Si mar sta brabu barku ka ta traka si ten urgensia duenti ta mori….nun investimentu nun mudansa nun nada…mandis kel kantiga “djarmai paradu na tempu”
Guents fogo sufri ku erupson tevi ajudas populason sta mori a mingua….
Tem TACV ke di nos di Kabuverdianus trokadu diskuidu má geston iresponsabilidadi dja kontisi kz ki td mundu dja sabi…
Ten terorismu ten narkotrafiku ten violensia ten ambienti ten katastrofis….
Kantu nlabanta n’atxa nha familia ferenha…ami djan kria djan kumesa konxi e ganha mundu, djan é kapas di toma desison e djobi futuru…dja sta na ora di muda es nos 10 ilha di rumu…ami nkre mudansa… Ami é mudjer ninguen mas k mi ta difendi asenson e direitus di mudjer mas kabu verdi di nos é pikinoti ma grandi na prublema disafius e difikuldadis…
inda nu sta ka sta preparadu pa un mudjer na puder, nu mesti alguen ku kalsiu na osu ku fibra kapas di pega CV e konduzi pa frenti….”
**KOMENTA
kea_Latn kea_Latn kea_Latn kea_Latn kea_Latn kea_Latn kea_Latn kea_Latn kea_Latn kea_Latn kea_Latn kea_Latn kea_Latn kea_Latn kea_Latn kea_Latn ces_Latn kea_Latn kea_Latn kea_Latn